कसको स्थिति कस्तो ?
यसपल्टको युरोपेली च्याम्पियन्स लिग फुटबलको समूह चरणमा अन्तिम एक चरणको खेलमात्र बाँकी छ । युरोपेली क्लब फुटबलको सर्वोच्च प्रतियोगितामा केही टिम यसअघि नै नकआउट चरण पुगिसकेका छन् भने कसैको भाग्य कोरिन अझै बाँकी छ ।
पेरिस — यसपल्टको युरोपेली च्याम्पियन्स लिग फुटबलको समूह चरणमा अन्तिम एक चरणको खेलमात्र बाँकी छ । युरोपेली क्लब फुटबलको सर्वोच्च प्रतियोगितामा केही टिम यसअघि नै नकआउट चरण पुगिसकेका छन् भने कसैको भाग्य कोरिन अझै बाँकी छ । केहीसामु भने युरोपा लिग छनोट हुने कि समूहको अन्तिम स्थानमा रहने हो, त्यो विकल्प पनि छ । प्रतियोगिताका आठ समूहमा कस्को स्थिति कस्तो छ त ? त्यसबारे एएफपीको विश्लेषण । प्रशिक्षक मोउरिन्होसमूह “ए”म्यानचेस्टर युनाइटेडलाई नकआउट चरण पुग्न अन्तिम खेलमा एक अंक पाए पुग्छ । तर ओल्ड ट्राफोर्डमा सीएसके मस्कोविरुद्ध त्यस खेलमा म्यानचेस्टर ६ गोल अन्तरले पराजित हुन्छ र अर्को खेलमा बसेलले बेन्फिकालाई हराउँछ भने त्यति बेला अकल्पनीय हुनसक्छ । बसेलका लागि दुवै सम्भावना कायम छ, अगाडि बढ्ने वा युरोपा लिगमा झर्ने । बसेल हारेमा मस्कोका लागि बराबरी पनि पर्याप्त छ । तर बसेलले जित्छ भने म्यानचेस्टरलाई हराउँदा पनि पर्याप्त नहुन सक्छ । बेन्फिका भने प्रतियोगिताबाट बाहिरिइसकेको छ । पिरे एमरिक समूह “बी” अन्तिम खेलमा बायर्न म्युनिखविरुद्ध हार टार्ने हो भने समूह जित्ने तय छ, पेरिस सेन्ट जर्मेन (पीएसजी) का लागि । यी दुवै टिम नकआउट चरण पुगिसकेका छन् । बायर्नलाई समूह जित्न अन्तिम खेलमा ३ गोलभन्दा बढीको जित आवश्यक हुनेछ । सेल्टिकसामु युरोपा लिगको सम्भावनामात्र छ । यसका लागि उसले एन्डरलेक्टलाई हराउनुपर्नेछ । यस्तै स्थिति एन्डरलेक्टका पनि छ, यसका लागि उसले ३ गोलभन्दा बढी अन्तरको जित निकाल्नुपर्नेछ । प्रशिक्षक क्लोपसमूह “सी”यसअघि नै नकआउट चरण पुगिसकेको चेल्सीले अन्तिम खेलमा एट्लेटिको म्याड्रिडलाई हराउने हो भने लन्डन क्लबले समूह जित्ने छ । एएस रोमा दोस्रो स्थानमा छ र उसले काराबागलाई हराउने हो भने उसको पनि नकआउट चरण प्रवेश निश्चित हुनेछ । रोमाले जित्छ र चेल्सी हार्छ भने त्यो स्थितिमा पनि इटालीको क्लबसामु समूह जित्ने अवसर हुनेछ । शीर्ष दुई स्थानका लागि एट्लेटिकोलाई निश्चित जित आवश्यक छ । यसका लागि उसले रोमा हारोस् भन्ने कामना पनि गर्नुपर्नेछ । काराबाग अन्तिम स्थानमै रहने निश्चित छ । लियोनल मेसीसमूह “डी”बार्सिलोनाको नकआउट चरणयात्रा निश्चित मात्र भइसकेको छैन । उसको अन्तिम खेलमा स्पोर्टिङ लिस्बनविरुद्ध जस्तै नतिजा आए पनि समूहको शीर्षस्थानमै रहने निश्चित छ । युभेन्ट्सले भने अर्को खेलमा ओलम्पियाकोसलाई हरायो भने अन्तिम १६ पुग्ने निश्चित हुनेछ । लिस्बनले बार्सिलोनालाई हराउन सकेन भने युभेन्ट्सका लागि बराबरी पनि पर्याप्त हुनेछ । बार्सिलोना हार्छ र युभेन्ट्स जित्न असमर्थ हुन्छ भने लिस्बनको भाग्य खुल्न सक्छ । ओलम्पियाकोसको त युरोपा लिगको सम्भावना पनि छैन । समूह “ई”एनफिल्डमा हुने अन्तिम खेलमा लिभरपुलले स्पार्टक मस्कोको सामना गर्दै छ । त्यसमा जिते समूह विजेतासमेत हुनेछ । बराबरीमा पनि लिरभपुल नकआउट चरण पुग्नेछ । मारिबोरलाई हराउने हो भने सेभिया पनि अन्तिम १६ मा पुग्नेछ । स्पार्टकले लिभरपुललाई हराउन सकेन भने पनि त्यो सेभियाका लागि पर्याप्त हुनेछ । एनफिल्डमा जित्न सके भने मस्कोसामु युरोपा लिगको विकल्पबाहेक अर्को हुने छैन । मारिबोरको अन्तिम स्थान निश्चित छ । सर्जियो अगुइरोसमूह “एफ”लगातार पाँच खेल जितेको म्यानचेस्टर सिटीले सानले समूह विजेता बन्दै नकआउट चरण पुगिसकेको छ । सिटी युरोपमा उत्कृष्ट लयमा छ । अन्तिम खेलमा साख्तर डोनेस्कले उसको स्वागत गर्दै छ । त्यसमा विजयी रहे उसले दोस्रो स्थान हात पार्नेछ । नेपोलीले अन्तिम खेलमा फेयेनुर्डलाई हराएर मात्र पुग्दैन, सिटी पराजित होस् भनेर पनि चाहनुपर्छ । फेयेनुर्डको स्थिति ठीक उल्टो छ, सबै पाँच खेल गुमाएको यो टिम पुछारमा छ ।समूह “जी”समूह विजेताका रूपमा बेसिक्टास यसअघि नै अन्तिम १६ को चरणमा पुगिसकेको छ । अन्तिम खेलमा पोर्टोले मोनाकोको सामना गर्नेछ । त्यसमा जित निकाल्न सके उसले पनि नकआउट चरणमा आफ्नो नाम लेखाउने छ । आरबी लाइप्जिगले घरमा बेसिक्टासविरुद्धको खेल गुमाउँछ भने पनि यसले पोर्टोलाई पुग्नेछ । लाइप्जिगले बेसिक्टासलाई हराउँछ र पोर्टो मोनोकालाई हराउन असफल रहन्छ भने जर्मन टिम दोस्रो स्थानमा हुनेछ । गत वर्ष सेमिफाइनल खेलेको मोनाको अन्तिम स्थानमा छ, पाँचै खेल जित्न नसकेको स्थितिमा । सन ह्युन मिनसमूह “एच”यो समूह जित्नु भनेको टोटेनहमका लागि उत्कृष्ट प्रदर्शन हो । यसक्रममा उसले डिफेन्डिङ च्याम्पियन रियल म्याड्रिडमाथि एक खेलमा जित निकालेको छ भने अर्कोमा बराबरी । रियल दोस्रो स्थानमा रहेर अगाडि पुगिसकेको छ । यस्तोमा बाँकी दुई टिमको काम भनेको युरोपा लिगका लागि छनोट हुनुमात्र हो । बोरुसिया डर्टमन्डले युरोपा लिग खेल्नेछ । यदि एपोएल निकोसिया टोटेनहमविरुद्धको खेल हार्नेछ । यदि एपोएलले टोटेनहमलाई हराउँछ र डर्टमन्ड रियलको घरमा हार्छ भने जर्मन टिमको भाग्य खस्किने छ ।